Home tour: Skrå vægge og fede lamper | Kreavilla
I den modsatte ende af alrummet er køkken og spiseplads, med højt til loftet og ovenlys vinduer. Og i køkkenet har man udnyttet loftshøjden med ekstra høje skabe.
Lyst til at se flere spændende home tours? Klik her!
Og så må jeg også lade et par ord falde om lamperne! Wauw, siger jeg bare, især lampen over spisebordet! Jeg ved desværre ikke, hvor den er fra (nogen der kan hjælpe?), mit bud vil være et svensk interior brand eller lavet af en smed.
Så er der den lille lampe over sofabordet, hvor det ellers kan være svært, at finde en god lampe. En pendle er oplagt, men skygger let for TV eller dem man snakker med. Så en pære i en porcelænsfatning er en rigtig god idé. Og også boblelampen fra House Doctor i soveværelset er misundelsesværdig.
Andre gode detaljer:
– Masser af skind til at give hygge.
– Siddeplads i vindueskarmen.
– Forklæde i læder, som hænger på et stort søm for et råt look.
– Masser af planter, også på badeværelset. Og så det høje figentræ!
Vær dog opmærksom på, at selvom figentræer er meget dekorative, skal man være lidt varsom, hvis man vil købe et. Der er nemlig nogen af dem der lugter som kattetis, og det er altså ikke en lugt man gider at have i sin stue! Jeg tror der findes nogle sorter der lugter, men kender desværre ikke navnene på dem.
Kilde: Historiska Hem. Foto: Spinnell.
Jeg er helt vild med glastingen med glasbobler over sengen. Er det mon en lampe? Og gad vide hvor den er fra. Den ville jeg mægtig gerne have fingrene i..
26. oktober 2016 at 22:33
Ja, det er en lampe. Der er kun en pære i en af glaskuglerne og de andre er bare til "pynt", men det giver noget lysspil.
Lampen er fra House Doctor og jeg har linket til det i indlægget, men du får det lige her igen
Linket er et affiliate link, hvilket vil sige jeg får en procentdel af salget, men prisen for dig er den samme.